INGRS จ่อคว้างานผลิตชิ้นส่วนรถยนต์ “ฮุนได” ล็อตใหญ่ในอินโด หนุนผลงานโตต่อเนื่อง
INGRS จ่อคว้างานผลิตชิ้นส่วนรถยนต์ "ฮุนได" ล็อตใหญ่ในอินโด หนุนผลงานโตต่อเนื่อง
28 พ.ค. 2562

นายฮามิดี บิน เมาลอด ประธานเจ้าหน้าที่บริหาร บริษัท อิงเกรส อินดัสเตรียล (ไทยแลนด์) จำกัด (มหาชน) หรือ INGRS เปิดเผยว่า บริษัทฯ ได้รุกขยายธุรกิจในประเทศอินโดนีเซีย ซึ่งเป็นตลาดรถยนต์ขนาดใหญ่ที่มีศักยภาพสูง โดยคาดว่าจะได้รับออเดอร์ผลิตชิ้นส่วนรถยนต์จากค่ายฮุนได ซึ่งเป็นผู้ผลิตรถยนต์อันดับ 1 ของเกาหลีใต้ ซึ่งคาดว่าโรงงานผลิตจะมีกำลังการผลิตสูงถึงประมาณ 250,000-500,000 คันต่อปี และเป็นโรงงานแรกของฮุนไดในภูมิภาคอาเซียน
พร้อมกันนี้ บริษัทฯได้เซ็นสัญญาพันธมิตรธุรกิจกับ บจ.วูยัง อินดัสตรี เพิ่มเสริมศักยภาพด้านเทคโนโลยี และขยายธุรกิจในกลุ่มผู้ผลิตรถยนต์ของเกาหลีใต้อย่างมีประสิทธิภาพ
โดยปัจจุบัน บริษัทฯมีฐานธุรกิจและฐานการผลิตใน 4 ประทศในเอเชีย ได้แก่ ไทย มาเลเซีย อินเดีย และอินโด โดยปีนี้ บริษัทฯคาดว่าผลประกอบการจะเติบโตต่อเนื่อง โดยคาดว่ารายได้จะเพิ่มขึ้นต่อเนื่อง เนื่องจากบริษัทฯได้รับออเดอร์ใหม่จากลูกค้า อีกทั้งจะมีการเริ่มผลิตชิ้นส่วนรถยนต์โครงการใหม่จากกลุ่มลูกค้า อีกทั้งจะมีการเริ่มผลิตชิ้นส่วนรถยนต์โครงการใหม่หลายโครงการ ในไทย มาเลเซีย อินเดียและอินโดนีเซีย
นอกจากนี้บริษัทฯกำลังเสนองานใหม่อีกหลายโครงการ โดยเฉพาะโครงการที่เป็นโครงการระดับโลกซึ่งมีมูลค่าโครงการสูงกว่าโครงการทั่วไป
ทั้งนี้ เนื่องจากแต่ละโครงการจะมีการผลิตชิ้นส่วนป้อนโรงงานในหลายประเทศ โดยบริษัทฯคาดว่ายอดการผลิตชิ้นส่วนให้กลุ่มโปรตอนซึ่งเป็น 1 ในลูกค้าหลักจะเพิ่มมากขึ้นและเข้าสู่สภาวะปกติซึ่งเมื่อรวมกับการผลิตชิ้นส่วนโครงการใหม่ๆให้กลุ่มเพอโรดัว จะทำให้บริษัทฯย่อยในมาเลเซียมีผลประกอบการที่ดีขึ้นในอนาคตอันใกล้
ขณะที่วางแผนที่จะขยายธุรกิจในหลายประเทศทั้ง อินเดีย ไทย มาเลเซียและอินโดนีเซีย โดยเฉพาะในอินเดียโดยบริษัทฯจะเพิ่มจำนวนผลิตภัณฑ์ใหม่ๆ เข้าสู่ตลาด ตลอดจนขยายฐานลูกค้าผลิตรถยนต์รายใหม่ๆเพิ่มเติม เนื่องจากอินเดียมีอุตสาหกรรมผลิตรถยนต์ขนาดใหญ่ที่มีการผลิตรถยนต์ปีละกว่า 5 ล้านคัน และยังเติบโตสูงสุดถึง 9% จากปีก่อน ปัจจุบันธุรกิจของบริษัท มีแนวโน้มที่ดีขึ้น โดยบริษัทฯได้เซ็นสัญญารับออเดอร์ใหม่เพื่อผลิตชิ้นส่วนรถยนต์รุ่นใหม่ๆ ให้กับผู้ผลิตรถยนต์หลายแห่งในหลายประเทศอย่างต่อเนื่อง
อีกทั้ง บริษัทฯมีการเริ่มผลิตชิ้นส่วนรถยนต์โครงการใหม่หลายโครงการในประเทศไทย อินเดีย และอินโดนีเซีย ซึ่งคาดว่าจะ ช่วยผลักดันผลประกอบการของบริษัทฯให้เติบโตอย่างมั่นคง และเมื่อเร็วๆนี้บริษัทฯได้เซ็นสัญญาเพื่อเป็นตัวแทนจำหน่ายระบบหุ่นยนต์เทคโนโลยีระดับสูง (COBOT) กับ กลุ่ม Neuromeka (นิวโรเมก้า) จากเกาหลีใต้ เพื่อจำหน่ายในภูมิภาคอาเซียน อินเดียและประเทศในกลุ่มตะวันออกกลาง นอกจากนี้ยังเซ็นสัญญาพันธมิตรด้านเทคนิคสำหรับโครงการผลิตชิ้นส่วนให้ ฮุนได ในประเทศอินโดนีเซียอีกด้วย
ทั้งนี้ บริษัทฯมีนโยบายการจ่ายเงินปันผล 40% ของกำไรสุทธิหลังหักภาษีและหลังการจัดสรรเงินสำรองตามกฎหมาย